અમદાવાદઃ પાટીદાર અનામત આંદોલન શરૂ થયા ત્યારે પહેલી હરોળના નેતા રેશ્મા પટેલ 2017માં ભાજપના જોડાઈ ગયા હતા, જો કે હજી એક વર્ષ થયું તે પહેલા રેશ્મા પટેલનો ભાજપ સાથે મોહભંગ થઈ ગયો હોય તેવું લાગી રહ્યું છે, રેશ્મા પટેલે પોતાની ફેસબુક વોલ ઉપર મુખ્યમંત્રી વિજય રૂપાણીને લખેલા ખુલ્લા પત્ર લખી સવાલ પુછયો કે પાટીદાર આંદોલન વખતે પોલીસ ગોળીબારમાં માર્યા ગયેલા અને શહિદ થયેલા 14 પાટીદાર શહિદ પરિવારને ક્યારે ન્યાય મળશે તેવો પ્રશ્ન પુછ્યો છે.